Skientologia Suomessa

Skientologia levisi Suomeen lähinnä Ruotsin kautta. Skientologiakirkko aloitti lähetystyön Suomessa vuonna 1978.Ketola 2008, s. 241 Suomen Scientologia-yhdistys on perustettu 1980. 3. maaliskuuta 1983 rekisteröity yhdistys ei ole saanut rekisteröidyn uskonnollisen yhdyskunnan asemaa. Yhdistyksellä on dianetiikkakeskus Helsingissä ja aiemmin Lahdessa.Lahden Dianetiikka-keskus Tervetuloa Lahden Dianetiikka®-keskukseen. Uskonnot.fi  80-luvun jälkeen toiminta on täälläkin ollut melko marginaalista. Suomessakin ovat tulleet esille skientologien palvelujen kalleus ja siitä johtuvat liikkeen jäsenten valtavat velat. Nämä ovat joskus johtaneet oikeusjuttuihin. Skientologien peitetoimintana tietyt firmat myyvät persoonallisuustestiä. Skientologit ovat täälläkin painostaneet joitain kriitikoita ja entisiä jäseniään.

 Toiminta 
Vuonna 1991 yhdistyksessä toimi noin 50–60 henkilöä ja vuonna 2008 jäseniä oli 83. Skientologian kanssa läheisissä tekemisissä on Suomessa ollut noin 1 000 henkilöä, josta voi päätellä monen jättäytyneen järjestöstä pois.

Suomen Scientologia-yhdistyksen tiedottaja Susan Toivonen kertoi vuonna 1991 noin 5 000 suomalaisen tutustuneen skientologiaan ja yhdistyksen toiminnan laajenevan koko ajan. Vuonna 1991 yhdistyksellä oli toimintaa Helsingissä, Espoossa ja Lahdessa. Tavallisia ihmisiä yhdistys lähestyi jakamalla postiluukuista Persoonallisuustesti-nimistä kaavaketta.Reijo Ikävalko: Skientologia kerää pieniltä ihmisiltä isot rahat. Valitut Palat, lokakuu 1991, s. 13. Helsinki: Oy Valitut Palat –Reader's Digest Ab.

 Asema Suomessa 
Helsingissä 2. lokakuuta 1998 annetun päätöksen perusteella skientologia on Suomessa jäänyt uskonnollisten yhdyskuntien rekisterin ulkopuolelle sillä perusteella, että yhdistyksen tarkoitus ei ole laissa määritelty julkinen uskonnonharjoitus.Skientologia ei ole virallinen uskontokunta Suomessa Opetusministeriö kysyi lisäselvitystä yhdistyksen uskonnollisesta toiminnasta yhdistyksen silloiselta tiedottajalta Susan Toivoselta ja tämän avustajalta Jussi Savoselta. Huolimatta lupauksesta yhdistys ei antanut lisäselvitystä.Päätös Suomen Scientologiakirkko -nimisen uskonnollisen yhdyskunnan jättämisestä merkitsemättä uskonnollisten uskonnollisten yhdyskuntien rekisteriin. nro 85/901/94 2.10.1998 
Kyseessä oli ensimmäinen kerta, kun opetusministeriö kieltäytyi myöntämästä rekisteröidyn uskonnollisen yhdyskunnan asemaa sitä hakeneelle järjestölle.Ministeriö ei kelpuuttanut skientologien kirkkoa : uskonnolliseksi yhdyskunnaksi pääsy evättiin ensi kertaa. Helsingin Sanomat 23.12.1998Tampereen Vapaa-ajattelijat ry: Skientologia - "Uskonto" lakimiesten makuun Suomessa skientologia hiipui suuresti 1990- ja 2000-lukujen edetessä, joka on näkynyt muun muassa peitefirmojen liiketoiminnan vähenemisenä.

Kirkon tutkimuskeskuksen ja Suomen Gallupin vuonna 1999 tekemän kyselyn mukaan 54 prosenttia suomalaisista suhtautui skientologiaan kielteisesti. Samaan aikaan 70 prosenttia suomalaisista suhtautui myönteisesti evankelisluterilaiseen kirkkoon. Tutkimuksen tekijät päättelivät, että suomalaiset eivät enää 1960- ja 1970-lukujen malliin olleet kiinnostuneita sellaisista uskonnollisista vaihtoehtoliikkeistä, jotka edellyttivät jäseniltään selkeää sitoutumista.

Ilta-Sanomien haastattelema Kirkon lähetystyön keskuksen uskontokasvatussihteeri Pekka Y. Hiltunen pitää skientologian Suomessa saavuttaman vähäisen kannatuksen syynä paitsi liikkeelle koitunutta kielteistä julkisuutta sen jäsenten talousongelmien vuoksi, myös sitä, että ääriuskonnollisuus – kuten ääriliikkeet yleensäkin – koetaan Suomessa negatiivisiksi: ”Skientologiaa ei Suomessa saatu salonkikelpoiseksi milloinkaan.” Hiltusen mukaan suomalaiset sitoutuvat löyhästi uskontoon, kun taas skientologia vaatii kannattajiltaan voimakasta sitoutumista. Suomen Scientologia-yhdistyksen edustajat eivät heinäkuussa 2012 vastanneet Ilta-Sanomien yhteydenottopyyntöihin. Lassi Lapintie: Tällaista on skientologia Suomessa. Ilta-Sanomat 14.7.2012, s. 38–39. 

 Kritiikkiä 
Entiset suomalaiset jäsenet ovat syyttäneet liikettä painostuksestaHS 3.12.1999 s. A9, HS 12.5. 1994Ilta-Sanomat 14-15.7. 2012, s. 38–39 ja manipuloivista taktiikoista.A-Studion raportti, skientologia, 8.3.1992Yhdenillan pysäkki 29.1.1994
Vuonna 1991 Skepsis antoi Helsingin Dianetiikkakeskukselle ja muille Suomessa toimineille skientologijärjestöille yhteisesti Huuhaa-palkinnon ”tieteen kaapuun verhoutuvan scientologian ja dianetiikan dogmeihin perustuvien tekstien ja kurssien markkinoinnista harhaanjohtavin keinoin”.Huuhaa- ja Sokrates-palkinnot Vapaa ajattelija 47(1992): 1, 14-15 

Kolme presidentin turvamiestä erotettiin 1990-luvulla tehtävistään skientologiayhteyksien takia.Hannu Lauerma, Usko, toivo ja huijaus - rohkaisusta johdattelun kautta psykoterroriin, s. 105. 2. p., Helsinki: Duodecim 2007, , alkup. lähde Iltalehti 9.1.1990

Suomen skientologien Nastolaan aiottu Narconon-toiminta luhistui ”rahankeräyskuluihin” 1990-luvulla.Skientologia-aiheisia uutisia. Suomalainen ex-skientologi Etelä-Saimaan haastattelussa, 8. syyskuuta 2008

Maaliskuussa 2008 muun muassa skientologiakirkon lopettamiseen tähtäävä maailmanlaajuinen Anonymous-liike järjesti 50 aktivistin voiminLahdessa marssittiin skientologeja vastaan Etelä-suomen sanomat 15.3.2008 marssin Lahden kauppatorilta dianetiikkakeskukselle, johon sisällä olevat skientologit reagoivat pelokkaasti, koska eivät tienneet, mitä ryhmä aikoi. Dianetiikkakeskuksen ovet oli sinä päivänä lukittu, ja mielenosoitusta valvonut poliisi oli kieltänyt mielenosoittajia menemästä sisään. Mielenosoitus sujui rauhallisesti, ja poliisi lähti ennen sen päättymistä pois.Scientology protest: Lahti, Finland March 15th 2008

 Peitetoiminta: rekrytoinnin persoonallisuustestifirmat 
Etelä-Saimaan artikkelissa 25.5.2008 mainittiin skientologien peiteyrityksiä, jotka olivat kaikki riskiryhmässä rahaongelmien takia.

Suomessakin skientologeilla on ollut ulkoisesti skientologeihin liittymättömiä yrityksiä, avoimia työpaikkoja ja muuta peitetoimintaa.HS Kuukausiliite 24/91, 30.11.1991, artikkeli "Kulttiusko piiloutuu konsultin pukuun", s. 38-42, muun muassa s. 38, 39, 40 Skientologit perustivat muun muassa konsulttiyrityksiä, jotka tarjosivat yritysten henkilökunnan rekrytoinnissa käytettävää testiä, joka oli tässä tapauksessa skientologien OCA. Skientologit perustivat pöytälaatikkofirmoja pelkästään lainojen saantia varten, koska tarvitsivat rahoitusta kurssimaksuihinsa. Skientologien U-Man ajautui 1980-luvun lopulla talousvaikeuksiin, ja yleisemmin skientologit perustivat uusia peitefirmoja, kun aiempien yhteydet skientologiaan paljastuivat. 2010-luvulla ainakin muutamat kunnat olivat käyttäneen skientologeihin kytkeytyvään Performia-yrityksen myymää persoonallisuustestiä.

Espoon kaupunki käytti keväällä 1991 U-Man -konsulttiyrityksen palveluja testauttaessaan kaupunkisuunnitteluviraston virastopäällikön virkaa hakeneita henkilöitä. Kun U-Manin yhteydet skientologiaan paljastuivat, Espoon kaupunki mitätöi testaustulokset, mutta joutui maksamaan yli 15 000 markan laskun.

 Kurssimaksut 
Suomessakin skiento­logiaa on moitittu kirkon palvelujen kalleudesta ja nostettu oikeusjuttuja skientologeja vastaan.Heino 1997, s. 318. Skientologien kurssit maksoivat Suomessa 1990-luvulla noin 300–100 000 markkaa.Helsingin Sanomat 23.12.1999 s. A9.

Vuonna 1991 pankit huolestuivat skientologien aiheuttamista luottotappioista, koska oikeuslaitokset ottivat skientologien takausjutuissa linjan, jonka mukaan takaaja vapautettiin aina vastuusta, koska tätä oli painostettu. Vuonna 1991 skientologien lainat ja ristiintakaukset käsittivät yli 100 miljoonaa markkaa, josta yksin Osuuspankin lainarahaa oli virrannut 40 miljoonaa markkaa Yhdysvaltoihin.

 Rikostutkimuksia 
Suomessakin keskusrikospoliisi on tutkinutHS 12.5.1994 syksystä 1991 alkaen joitain skientologiaan eri tavoin liittyneitä tapauksia.

Monet skientologiavelat ovat päätyneet pankkien luottotappioiksi.Helsingin sanomat 3.12.1991 Suomessa noin 400:lla liikkeen entisellä jäsenellä on noin miljoonan markan skientologiasta johtuvat velatSkientologia voi viedä luottotiedot. Iltalehti kotimaan uutiset Sunnuntai 25.5.2008 ja Suomessakin on tullut esille skientologien ristiintakauksia,Jyrki Rossi, Synkretistisiä uskontoja ja uususkontoja Suomessa, Scientologia . jossa skientologit takaavat toistensa velkoja niin, ettei pankki saa heiltä rahojaan takaisin.

Vuoden 1991 lopulla ristiintakausrenkaissa noin sata henkilöä takasi toistensa lainoja noin miljoonan markan arvosta. Suomessa on ajoittain käyty oikeutta tapauksissa, joissa skientologien on oikeudessa katsottu pettäneen takaajaaLainan takaaminen . OmaRaha, 10.3.2011, P. Bateman järjestämällä näille lainansa takuun, vaikka itse olivat käytännössä maksukyvyttömiä. Näissä tapauksissa takaajat joutuivatkin maksumiehiksi ”muodollisuuden takia” taatuissa lainoissa.Helsingin Sanomat 23.12. 1999, HS 12.5. 1994Espoon käräjäoikeus pöytäkirja 55, 3. OSASTO/JP 11.5.1994 S 92/1538, 6. käsittely, Allekirjoitus JUHA PAIMELA, käräjätuomari 

Espoon käräjäoikeus vapautti erään skientologiassa 1980-luvun lopulla mukana olleen henkilön 150 000 markanHS 12.5.1994, Pankit yrittävät suojautua scientologeilta, s. A5 (noin 37 000 euron) velkatakauksesta. Kyseinen henkilö oli maksanut liikkeelle erilaisista kursseista ja palveluista yhteensä 650 000 markkaa (yli 160 000 euroa) ja joutunut lisäksi takaamaan toisten jäsenten lainoja yhteensä 500 000 markan (yli 125 000 euron) edestä. Hän oli kertonut oikeudelle joutuneensa liikkeen taholta painostetuksi henkilökohtaisten kotikäyntien ja puhelinterrorin muodossa käytännössä ympäri vuorokauden. "Menetin kodin ja perintörahat." Ilta-Sanomat 14.7.2012, s. 39.  Skientologit olivat luvanneet kyseiselle henkilölle suuria ansioita ja yliluonnollisia kykyjä. Takauksesta vapauttaminen oli maailmankin mitassa ennakkotapauksen luonteinen. Skientologien silloisen tiedottajan mukaan tapaus ei liittynyt skientologien toimintaan yleisemmin, eikä näin ollen vaikuttanut skientologian tulevaisuuteen Suomessa.

Suomen ensimmäisessä skientologia-oikeudenkäynnissä kantaja vaati puoli miljoonaa ja lisäksi korot takaisin, ja todistajan mukaan skientologit painostivat muun muassa soittelemalla yöllä ja lupasivat sopivien kurssien jälkeen 30 000 mk kuukausitulot.HS 3.12.1991, s. A5

Skientologit ovat Suomessakin painostaneet liikkeen vastustajia laittomin keinoin. Vuonna 1998 skientologeihin liittyvän Suomen CCHR:n silloinen tiedottaja ja puheenjohtaja joutuivat herjausta koskevan oikeudenkäynnin hävittyään maksamaan vahingonkorvauksia psykologi Sointu Talvitielle, joka oli auttanut skientologian takia talous- ja mielenterveysongelmista kärsineitä ja antanut kielteisiä lausuntoja skientologeista julkisuudessa. Skientologit olivat häirinneet Talvitietä muun muassa häirikkösoitoin ja perättömin kanteluin.Skientologia voi vaarantaa. Blogi.Etelä-Saimaan artikkeli 25.5.2008. Talvitie on syyttänyt skientologeja vaikeassa elämäntilanteessa olevien ja itseään puolustamaan kykenemättömien ihmisten taloudellisesta hyväksikäytöstä.

Vuonna 2004 tuomittiin Helsingin käräjä­oikeudessa seitsemän petoksista ja kätkemisrikoksista. Kyseessä oli Omega Management ja Vega Management -nimisistä verkostomarkkinoinnin periaatteella toimivista yhtiöistä, jotka keräsivät sijoitusneuvonnalla rahoja lasten ja vanhusten auttamisen nimissä. Toimintaa pyörittivät syytteessä olleet velkaantuneet skientologit, jotka pyrkivät hankkimaan rahaa kurssimaksuihin päästäkseen ylemmille tasoille.Lauerma 2007, s. 105

 Lähteet 
 Ketola, Kimmo: Uskonnot Suomessa, Kirkon tutkimuskeskuksen julkaisuja 102, Tampere: Kirkon Tutkimuskeskus, 2008 

 Harri Heino, Mihin Suomi tänään uskoo. WSOY, 1997. 

 Viitteet 

Suomessa
Luokka:Uudet uskonnolliset liikkeet Suomessa